பாண்டியன் அதிவேக விரைவு வண்டி

பாண்டியன் அதிவேக விரைவுத் தொடருந்து, இந்திய இரயில்வேயின் ஒரு மண்டலமான தெற்கு இரயில்வேயால் மதுரை சந்திப்பு மற்றும் சென்னை எழும்பூர் இடையே திருச்சிராப்பள்ளி சந்திப்பு வழியாக இயக்கப்படும் ஒரு அதிவேக விரைவு வண்டி ஆகும் (மறுதலையாகவும்).

அறிமுகம் 
 மதுரையை ஆண்ட மாமன்னர் பாண்டியர் பெயரால் இத்தொடருந்து அழைக்கப்படுகிறது.
 இந்த இரயில் சென்னை எழும்பூர் முதல் செங்கல்பட்டு, விழுப்புரம், விருத்தாசலம், அரியலூர், திருச்சி மற்றும் திண்டுக்கல் சந்திப்பு வழியாக மதுரை சந்திப்பு வரை முதலிய நகரங்கள் வழியே 493 கி.மீ. பயணிக்கிறது. இதன் அதிகபட்ச வேகம் 120 கி.மீ/மணி. இது தெற்கு இரயில்வேயின் குறிப்பிடத்தக்க வண்டிகளுள் ஒன்றாகும். இது ராக்போர்ட் (மலைக்கோட்டை) அதிவிரைவு வண்டி மற்றும் சோழன் அதிவேக விரைவு வண்டிகளுடன் பெட்டிகளைப் பகிர்ந்து கொள்கிறது.  இத் தொடருந்து மதுரை பணிமனையில் பராமரிக்கப்படுகிறது.

கால அட்டவணை 
வண்டி எண் 12637 சென்னை எழும்பூரிலிருந்து 21.40 மணிக்குப் புறப்பட்டு மதுரை சந்திப்பை 05.25 மணிக்கு அடைகிறது. மறுமார்க்கமாக வண்டி எண் 12638 மதுரை சந்திப்பிலிருந்து 21.35 மணிக்கு புறப்பட்டு சென்னை எழும்பூரை 05.15 மணிக்கு அடைகிறது.

இரயில் பெட்டி அமைப்பு 
இந்த வண்டியில் 22 பெட்டிகள் உள்ளன

வண்டியின் வேகம் 
இது தென்னக இரயில்வேயின் அதிவேக வண்டிகளுள் ஒன்றாகும். 6350HP திறன் கொண்ட அதிவேக மின்சார என்ஜின் கொண்டு இயக்கப்படும் இதன் சராசரி வேகம் 71 கி.மீ/மணி மற்றும் அதிகபட்ச வேகம் 130 கி.மீ/மணி

உசாத்துணைகள் 

தென்னக இரயில்வே தொடர்வண்டிகள்
மதுரையில் போக்குவரத்து
தமிழகத்தில் தொடருந்து போக்குவரத்து
இந்திய விரைவுவண்டிகள்